**สรุปผลการประชุมคณะกรรมการบริหารเงินทุนหมุนเวียน**

**เพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน**

**ครั้งที่ 9/2560**

**วันอังคารที่ 28 พฤศจิกายน 2560**

----------------------------

**1. เรื่องเพื่อทราบ**

- ที่ประชุมรับทราบรายรับ – รายจ่ายบัญชีเงินทุนหมุนเวียนเพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน เดือนพฤศจิกายน 2560 โดยมีเงินคงเหลือให้กู้ยืมในปีงบประมาณ 2561 จำนวน 11,493,000.- บาท (สิบเอ็ดล้านสี่แสนเก้าหมื่นสามพันบาทถ้วน) และ เงินเหลือคงคลัง 27,466,507.82 บาท (ยี่สิบเจ็ดล้านสี่แสนหกพันหกร้อยห้าร้อยเจ็ดบาทแปดสิบสองสตางค์)

**2. เรื่องที่พิจารณา**

**2.1 พิจารณาแผนบริหารทรัพยากรบุคคลของเงินทุนหมุนเวียนเพื่อให้ข้าราชการและลูกจ้างสำนักงานเลขาธิการสภาผู้แทนราษฎรกู้ยืมเพื่อชำระหนี้สิน ปีงบประมาณ 2561 – 2563**

**มติที่ประชุม** ที่ประชุมมีมติเห็นชอบในหลักการกับบริหารทรัพยากรบุคคลของเงินทุนหมุนเวียนฯ ข้างต้น

**2.2 พิจารณาแผนแม่บทและแผนปฏิบัติการบริหารจัดการสารสนเทศเงินทุนหมุนเวียนเพื่อให้ข้าราชการและลูกจ้างสำนักงานเลขาธิการสภาผู้แทนราษฎรกู้ยืมเพื่อชำระหนี้สิน ปีงบประมาณ 2561 – 2563**

**มติที่ประชุม** ที่ประชุมมีมติเห็นชอบในหลักการกับแผนแม่บทและแผนปฏิบัติการบริหารจัดการสารสนเทศเงินทุนหมุนเวียนฯ ข้างต้น

**2.3 พิจารณาร่างหลักเกณฑ์แนวทางการพิจารณาและแนวทางปฏิบัติในการกู้ยืมเงินทุนหมุนเวียนของคณะกรรมการบริหารเงินทุนหมุนเวียนเพื่อให้ข้าราชการสำนักงานเลขาธิการสภาผู้แทน ราษฎรกู้ยืมเพื่อชำระหนี้สิน พ.ศ. 2560**

**มติที่ประชุม** ที่ประชุมมีมติให้รอรับฟังความคิดเห็นของผู้แทนกระทรวงการคลัง เพื่อประกอบการให้ความเห็นชอบร่างหลักเกณฑ์ฯ ต่อไป

**2.4 พิจารณาอนุมัติคำขอกู้ของผู้ยื่นแบบคำขอกู้เงินทุนหมุนเวียน จำนวน 27 ราย**

**มติที่ประชุม** ที่ประชุมพิจารณาอนุมัติคำขอกู้ของผู้ยื่นกู้เงินทุนหมุนเวียน จำนวน 14 ราย โดยใช้หลักเกณฑ์การพิจารณาตามแนวทางการปฏิบัติเดิม โดยการพิจารณาจากความเดือดร้อนจำเป็นของ ผู้ยื่นกู้แต่ละราย ในความจำเป็นของการเลี้ยงดูบุคคลในครอบครัว ความจำเป็นในความเดือดร้อนการครองชีพ ความจำเป็นด้านการขอกู้ยืมเพื่อชำระหนี้การศึกษา และความจำเป็นในสถานภาพทางครอบครัว ทั้งนี้โดยอาศัยข้อมูลที่ผู้ขอกู้ให้ข้อมูลเพิ่มเติมกับฝ่ายเลขานุการเพื่อประกอบการพิจารณาคำขอกู้ ที่ประชุมมีมติอนุมัติเงินให้ผู้ยื่นกู้ จำนวน 14 ราย เป็นเงินจำนวน 5,876,000.- บาท (ห้าล้านแปดหมื่นเจ็ดพันหกร้อยบาทถ้วน)

**3. เรื่องอื่น ๆ**

- ไม่มี -

ว่าที่ ร.ต.ต. อาพัทธ์ สุขะนันท์

โฆษกประจำคณะกรรมการบริหารเงินทุนหมุนเวียนฯ